Gwenole Bihannig

Kelenner brezhoneg hag arzoù eo Gwenole Bihannig, Bihannic e marilhoù an ti-kêr, e skolaj Diwan Ar Releg-Kerhuon. Asambles gant e skolajidi en deus troet tri albom Titeuf e brezhoneg : Kenô bed kriz, Burzhud ar vuhez ha Lezenn ar bratell. An ti Bannoù-Heol e Kemper a embannas an tri albom-se.

Buhez
Ganet e voe Gwenole Bihanig e Dieppe d'an 22 a viz Eost 1966. Mab eo da Loeiz Bihanig, skrivagner ha sekretour Al Liamm. Goude ez eas da heul e familh da chom da Sant-Maloù e 1971.

Graet en deus e studioù e Skol-Veur Roazhon m'en deus tapet ur vestroniezh war ar brezhoneg, unan all war ar yezhoù estren pleustrek evit ar c'henwerzh (L.E.A.C., Langues Etrangères Appliquées au Commerce) war ar saozneg hag ar spagnoleg. Goude se e reas e goñje soudard e Fort-de-France (Martinik). Lenner eo bet ivez war ar brezhoneg e skol-veur Galway (Iwerzhon) e-pad daou vloaz. Labouret en deus e skol-veur Freiburg im Breisgau (Alamagn) e-pad ur bloavezh, war-dro ar raktres Sonderforschungsbereich Mündlichkeit und Schriflichkeit ("Kreizenn-enklask kenlabour dre gomz ha dre skrid") diwar-benn an hengoun dre gomz ha dre skrid en Iwerzhon. Kelenner brezhoneg ha tresañ eo bet e skolaj Diwan ar Releg hag el lise, keit m'eo bet er Releg hag e Brest. Bet en deus e zoktorelezh war ar brezhoneg e 2005.

Marvet eo d'an oad a 59 bloaz https://www.facebook.com/photo/?fbid=25118875567706263&set=pcb.25118877727706047d'an 20 a viz Here 2025 e Manresa (Katalonia)https://www.memora.es/ca/esqueles-defuncions-recents/gwenole-jean-victor-bihannic. Eno eo bet beziet d'ar 24 a viz Here 2025 https://www.diwan.bzh/fr/etablissements/bro-diwan-ar-releg/kenavo-gwenole

Oberennoù
Labourioù embannet
Douaroniezh Breizh, An Here, 1997, « Priz Roparz Hemon » e 1997 

Troidigezhioù
Titeuf
Kenô, bed kriz (2005), gant klasadoù pevare skolaj Diwan ar Releg
Burzhud ar vuhez (2006), gant klasadoù pevare skolaj Diwan ar Releg
Lezenn ar bratell (2007)
Roit peoc'h da'm revr (2008)
Red ar vuhez (2008) (« Priz ar gwellañ brezhoneg », Genver 2009, evit prizioù Frañs 3)
Diwan
Embann labourioù skolajidi-liseidi Diwan dre ar gevredigezh Embannadurioù an Hemon :
Pezhioù-c'hoari (C'hoariva Diwan, 2004)
Danevelloù : Dec'h e vo (1996), En un tu bennak (2000), Kae da welet (2001)
Barzhonegoù : Livioù (2002)
Farsadennoù : Fars Diwan (2005)
Ur romant polis : An hunvre dihun (1997)
Labourioù enklask : Enklaskoù Klas Termen (niv. 1 e 1997, ha niv. 2 e 1999)
Al Liamm
An trede archer, danevell troet diwar Flann O'Brien (niv. 288, Genver-C'hwevrer 1995)
Ar plac'hig vihan hag ar bleiz, danevell troet diwar James Thurber (niv. 305, Du-Kerzu 1997)
Loeiz Bihannig, studi (niv. 310, Gwengolo-Here 1998)
 Notennoù ha daveennoù 


Rummad:kelennerien vrezhonek
Rummad:Aozerien romantoù polis
Rummad:Bannoù-treset brezhonek
Rummad:Priz Roparz Hemon
Rummad:Ganedigezhioù 1966
Rummad:Marvioù 2025